ଭୁବନେଶ୍ୱର, ମାର୍ଚ୍ଚ ୨୬(ଲୋକାଲ ୱାୟାର): ବିଭିନ୍ନ ରାଜ୍ୟରେ ଫସି ରହିଥିବା ପ୍ରବାସୀ ଓଡ଼ିଆମାନଙ୍କୁ ସହାୟତା କରିବାକୁ ମୁଖ୍ୟମନ୍ତ୍ରୀମାନଙ୍କୁ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଗୁରୁବାର ବିନମ୍ର ନିବେଦନ କରିଛନ୍ତି ।
ସମସ୍ତ ବ୍ୟବସ୍ଥା ସତ୍ତ୍ୱେ କେତେକ ରାଜ୍ୟରେ କେତେକ ରାଜ୍ୟର ଲୋକ ଭିନ୍ନ ଭିନ୍ନ ରାଜ୍ୟରେ ବିଷମ ପରିସ୍ଥିତିରେ ଅଟକି ରହିଛନ୍ତି ।
ଏଭଳି ପରିସ୍ଥିତି ଅଟକି ରହିଥିବା ଓଡ଼ିଆମାନଙ୍କୁ ଆବଶ୍ୟକ ଖାଦ୍ୟ, ରହିବା ସ୍ଥାନ ଏବଂ ସୁରକ୍ଷା ଯୋଗାଇ ଦେବାକୁ ନବୀନ ଅନୁରୋଧ କରିଛନ୍ତି ।
ସେସବୁ ରାଜ୍ୟର ଜିଲ୍ଲାପାଳମାନଙ୍କୁ ଏହି ସୂଚନା ଦେବା ସହିତ ପ୍ରବାସୀ ଓଡ଼ିଆମାନଙ୍କ ପାଇଁ ଏହି ଅବଧିରେ ହେଉଥିବା ସମସ୍ତ ଖର୍ଚ୍ଚ ଓଡ଼ିଶା ସରକାର ବହନ କରିବେ ବୋଲି ମୁଖ୍ୟମନ୍ତ୍ରୀମାନଙ୍କୁ ନବୀନ ପ୍ରତିଶ୍ରୁତି ଦେଇଛନ୍ତି ।
ଲକ୍ ଡାଉନ ସ୍ଥିତିରେ ଲୋକମାନଙ୍କ ସୁବିଧା ଓ ଅସୁବିଧା ସମ୍ପର୍କରେ ବୁଝିବା ପାଇଁ ଓଡ଼ିଶା ସରକାର ଏକ ସମନ୍ୱୟ କମିଟି କରିଛନ୍ତି ।
ଓଡ଼ିଶା ମଧ୍ୟରେ ଅଟକି ରହିଥିବା ଅନ୍ୟାନ୍ୟ ରାଜ୍ୟର ନାଗରିକଙ୍କୁ ଆବଶ୍ୟକ ଖାଦ୍ୟ, ସୁବିଧା ଯୋଗାଇ ଦେବାକୁ ସମସ୍ତ ଜିଲ୍ଲାପାଳମାନଙ୍କୁ ନିଦେ୍ର୍ଦଶ ଦିଆଯାଇଛି ଏବଂ ଏହାର ଖର୍ଚ୍ଚ ମୁଖ୍ୟମନ୍ତ୍ରୀଙ୍କ ରିଲିଫ ପାଣ୍ଠିରୁ କରାଯାଉଛି ବୋଲି ନବୀନ କହିଛନ୍ତି ।
ଓଡ଼ିଶା ମଧ୍ୟରେ ଯଦି କୌଣସି ରାଜ୍ୟର ଲୋକ ଅଟକି ରହିଛନ୍ତି ଏବଂ ସେମାନଙ୍କୁ କିଛି ସମସ୍ୟା ହେଉଛି ତେବେ ତାଙ୍କୁ ସିଧାସଳଖ ଜଣାଇବାକୁ ମୁଖ୍ୟମନ୍ତ୍ରୀମାନଙ୍କୁ ନବୀନ ଅନୁରୋଧ କରିଛନ୍ତି ।
